(โรงแรมสุโกศล)

มาทาน Sunday Roast Buffet มื้อค่ำวันอาทิตย์ที่ห้องอาหารปทุมมาศ โรงแรมสุโกศลค่ะ ซื้อ voucher จากวงใน ในราคา 850 บ. จากราคาเต็ม 1,300 บ. ห้องอาหารเปิดเวลา 18:00 น. สามารถจอดรถได้ในโรงแรมค่ะ ไม่เสียค่าที่จอดรถ หรือถ้าจะมาด้วยรถไฟฟ้าก็สะดวกดีค่ะ ไม่ไกลจากสถานีพญาไท

สำหรับ Sunday Roast ก็จะเด่นที่ Roast หลากหลายเนื้อสัตว์ นอกจาก Roast ก็มีอาหารอื่นๆ หลากหลายค่ะ

1. Roast Station - โซนนี้มีไก่ แฮม เนื้อวัว เนื้อแกะ ปลา และบีฟเวลลิงติ้น มีซอสให้เลือกหลากหลายแบบ ส่วนตัวชอบแฮมมากที่สุดค่ะ ออกเค็มหน่อยๆ อร่อยดี โรสต์บีฟก็ฉ่ำๆ ดีค่ะ แกะสุกเกินไปหน่อย

2. Bread & Salad - ขนมปังมีทั้งแบบโรลสั้น โรลยาว และเป็นแผ่น สำหรับสลัดค่อนข้างหลากหลายค่ะ มีผักหลากหลาย น้ำสลัดก็หลากหลายค่ะ สามารถคลุกซีซาร์สลัดเองก็ได้ หรือจะทานสลัดที่ปรุงแล้วหลากหลายแบบ ทั้งสลัดผักย่าง สลัดแอปเปิ้ล สลัดบีตรูท มะเขือเทศและชีส อร่อยดีค่ะ ชอบทุกอย่าง

3.Cold Cuts & Cheese - มีพาร์ม่าแฮม ซาลามี่ โบโลญญ่าต่างๆ ชีสก็มีพวกเซมิฮาร์ดชีส เกาด้า สวิส แนวๆ นั้น แต่ที่ชอบมากคือบลูชีสค่ะ เหม็นๆ อร่อย ตรงโซนชีสมีวอลนัทส์ แครกเกอร์ และผลไม้แห้งให้ทานด้วยกัน
 
4. Smoked Salmon - มีสามแบบค่ะ แบบเพลน แบบเผ็ด แบบผสมดิล ส่วนตัวชอบแบบผสมดิลสุดค่ะ แต่โดยรวมออกรสเค็มมากเกินไปทั้งสามแบบค่ะ เอาจริงๆ ก็ไม่ค่อยปลื้มเท่าไหร่

5. BBQ Corner - มีหลายแบบนะคะ ทั้งไส้กรอก หมู ไก่ เนื้อ แต่โซนนี้ไม่ได้ลองค่ะ

6. Thai Food - มีข้าวขาว ข้าวไรซ์เบอรี่ ข้าวผัด พร้อมอาหารปรุงสำเร็จหลากหลายค่ะ ทั้งผัด ทั้งแกง ได้ลองแกงเขียวหวานกุ้งมะพร้าวอ่อน รสชาติดีค่ะ ปลาทอดเปรี้้ยวหวานก็อร่อย เนื้อพริกไทยดำอร่อยมากๆ เนื้อนิ่ม ซอสหอมพริกไทยดำ ตรงอาหารไทยมีใส่เป็นถ้วยเล็กๆ ใกล้ๆ ผลไม้ให้เลือก มียำ และลาบ แต่ไม่ได้ลองค่ะ

7. Pasta Station - โซนนี้ลืมถ่ายรูป ไม่ได้ลองด้วยค่ะ

8. Seafood on Ice & Oyster - วันที่ไปมีหอยนางรมสดๆ ตัวใหญ่ พร้อมเครื่องเคียงให้ทาน และมีซีฟู้ดอื่นๆ คือกุ้ง หอยแมงภู่ และหอยเชลล์ค่ะ ความสดก็ใช้ได้ค่ะ น้ำจิ้มซีฟู้ดรสชาติโอเค

9. Somtam Station - ส้มตำรสชาติดีเลยนะคะ เลือกได้ว่าอยากทานส้มตำแบบไหนค่ะ มีแคบหมู เส้นขนมจีน ผลไม้ หรือจะเลือกส้มตำซีฟู้ดใส่กุ้งและหอยเชลล์ก็ได้ค่ะ

10. Japanese Food - มีปลาดิบ แซลมอน ทูน่า ปลาหมึกยักษ์ ซาบะดอง ไข่หวาน ปูอัด ข้าวปั้น และโรล ไม่ได้ทานข้าวปั้นและโรลนะคะ ส่วนปลาดิบก็สดกลางๆ ค่ะ ไม่แย่แต่ก็ไม่ได้ดีมาก

11. Dessert & Fruit - ของหวานมีทั้งสารพัดเค้ก เยลลี่ ขนมไทย ไอศครีม และมีผลไม้ โซนนี้ไม่ค่อยได้ทานเท่าไหร่ค่ะ ไม่เน้นทานของหวาน

รวมๆ ก็อาหารหลากหลายดีค่ะ รสชาติดีบ้าง เฉยๆ บ้าง คละๆ กันไป

สำหรับบุฟเฟต์ไม่รวมเครื่องดื่มนะคะ ต้องสั่งเครื่องดื่มแยก ก็สั่งน้ำเปล่าไป 1 ขวด เสียเงินเพิ่มอีก 35 บ. ค่ะ สำหรับในโรงแรมก็ถือว่าเป็นราคาน้ำเปล่าที่ไม่แพงมากค่ะ